Ελένη Τσολάκη

Η Ελένη Τσολάκη (Θεσσαλονίκη, 10 Απριλίου 1986) είναι Ελληνίδα παρουσιάστρια, μπλόγκερ και ραδιοφωνική παραγωγός.

Πρώτα χρόνια
Γεννήθηκε στις 10 Απριλίου 1986 στη Θεσσαλονίκη όπου και μεγάλωσε. Από μικρή ηλικία ασχολήθηκε με το Τάε Κβον Ντο ενώ έκανε και πρωταθλητισμό για δώδεκα χρόνια. Μετά το σχολείο, ξεκίνησε τις σπουδές της στη Σχολή Επιστήμης Φυσικής Αγωγής και Αθλητισμού του Αριστοτελείου Πανεπιστημίου Θεσσαλονίκης απ' όπου και αποφοίτησε κάποια χρόνια μετά.

Καριέρα
Έκανε το τηλεοπτικό της ντεμπούτο ως παρουσιάστρια το 2006, σε ηλικία 20 ετών, μέσω του τοπικού σταθμού TV Θεσσαλονίκη. Εκεί ανέλαβε την παρουσίαση της αθλητικής εκπομπής Απλός Παρατηρητής για μία σεζόν. Ακολούθησε η ψυχαγωγική εκπομπή Βεντέτα, τη σεζόν 2007-2008, στη δημοτική τηλεόραση Θεσσαλονίκης TV 100.

Ύστερα ξεκίνησε τη συνεργασία της με το Μακεδονία TV όπου τη σεζόν 2009-2010 ανέλαβε την παρουσίαση της ψυχαγωγικής lifestyle εκπομπής Κορίτσια για σπίτι μαζί με τη Σοφία Γκόσιου και τη Νικολέττα Καρρά η οποία αποχώρησε από τα μέσα του 2010 συνεχίζοντας οι άλλες δύο την παρουσίαση αυτής, με ικανοποιητικά νούμερα τηλεθέασης η οποία συνεχίστηκε μέχρι το 2013. Ενδιάμεσα εργάστηκε για τρία χρόνια στο ραδιοφωνικό σταθμό ZOO 90,8, έχοντας πρωινή εκπομπή, αλλά και στον ANT1 FM 97.5 (νυν Παιδάκι).

Τον Μάιο του 2013, δέχθηκε πρόταση από τον Alpha για την παρουσίαση καλοκαιρινής ψυχαγωγικής εκπομπής. Έτσι εγκαταστάθηκε στην Αθήνα, ξεκινώντας να παρουσιάζει τους «Πέδες» μαζί με τον Πέτρο Λαγούτη, τον Ευθύμη Ζησάκη, τη Σοφία Κουρτίδου και το Διονύση Ατζαράκη. Μετά την ολοκλήρωση της εκπομπής τον Σεπτέμβριο, υπέγραψε συμβόλαιο συνεργασίας με τον Alpha. Το Φεβρουάριο του 2014, παρουσίασε το καρναβάλι της Ξάνθης σε ζωντανή μετάδοση από τον Alpha (μέχρι τότε μεταδίδονταν από την ΕΤ3), ενώ έκανε και μία έκτακτη εμφάνιση στη σατιρική σειρά (σε κινούμενα σχέδια) του Λάκη Λαζόπουλου Από άλλο ανέκδοτο. Από το Μάρτιο του ίδιου έτους, είναι συμπαρουσιάστρια της Σταματίνας Τσιμτσιλή στην πρωινή εκπομπή Happy Day στον Alpha, όπου και παραμένει μέχρι τον Ιούλιο του 2017.

Τον Οκτώβριο του 2017, έχοντας ανανεώσει την συνεργασία της με τον Alpha, ξεκίνησε να παρουσιάζει το τηλεπαιχνίδι Slam στην απογευματινή του ζώνη για μία σεζόν. Την επόμενη σεζόν ανέλαβε τη παρουσίαση της μεσημεριανής ψυχαγωγικής εκπομπής Τι λέει; στο ίδιο κανάλι, η οποία ενώ επρόκειτο να ολοκληρωθεί το καλοκαίρι του 2019, σταμάτησε πρόωρα τον Φεβρουάριο λόγω χαμηλής τηλεθέασης. Το καλοκαίρι αυτό ολοκληρώθηκε και επίσημα η συνεργασία της με τον σταθμό. Τον Αύγουστο του 2019 υπέγραψε συμβόλαιο συνεργασίας με τον τηλεοπτικό σταθμό ΣΚΑΪ αναλαμβάνοντας συμπαρουσιάστρια του Γιώργου Λιάγκα στην εκπομπή Μεσημέρι με τον Γιώργο Λιάγκα στο καθημερινό πρόγραμμα του σταθμού.

Τον Ιούνιο του 2021 υπέγραψε συμβόλαιο συνεργασίας με τον τηλεοπτικό σταθμό OPEN, όπου από τις 5 Ιουλίου παρουσιάζει την πρωινή ψυχαγωγική εκπομπή Καλοκαίρι Not, στο καλοκαιρινό του πρόγραμμα. Από το φθινόπωρο παρουσιάζει τα Σαββατοκύριακα στο ίδιο κανάλι το πρωινό μαγκαζίνο Open Weekend, το οποίο ολοκληρώθηκε σε δύο σεζόν. Τον Σεπτέμβριο του 2023 ξεκίνησε να παρουσιάζει στην καθημερινή ζώνη στο ίδιο κανάλι το μαγκαζίνο Πρωινό Σουσού το οποίο επίσης ολοκληρώθηκε σε δύο σεζόν. Από τον Σεπτέμβριο του 2025 μετακόμισε στον ΑΝΤ1 παρουσιάζοντας τα Σαββατοκύριακα μέχρι τον Δεκέμβριο της ίδιας χρονιάς το μαγκαζίνο Πρωινό Σαββατοκύριακο.

Φιλμογραφία
Τηλεόραση
ΈτοςΤίτλος ΠρογράμματοςΚανάλιΡόλοςΣημειώσεις2006-2007Απλός ΠαρατηρητήςTV ΘεσσαλονίκηΗ ΊδιαΠαρουσιάστρια2007-2009ΒεντέταTV 1002009-2013Κορίτσια για ΣπίτιΜακεδονία TV2013ΠέδεςALPHA2014-2017Happy DayΣυμπαρουσιάστρια2014Καρναβάλι Ξάνθης '14Ειδική Εκπομπή, ΠαρουσιάστριαΑπό Άλλο Ανέκδοτο1 επεισόδιο2016-2017Έλα στη θέση μου3 επεισόδια2017-2018SlamΠαρουσιάστρια2018-2019Τι Λέει;2019-2020Μεσημέρι με τον Γιώργο ΛιάγκαΣΚΑΪΣυμπαρουσιάστρια2020My Style RocksGuest Κριτής, Gala 32021Καλοκαίρι NotOPENΠαρουσιάστρια2021-2023Open Weekend2023-2025Πρωινό Σουσού2025Πρωινό ΣαββατοκύριακοANT1

Προσωπική ζωή
Το 2015 ξεκίνησε τη σχέση της με τον επιχειρηματία Παύλο Πετρουλάκη και στις 16 Σεπτεμβρίου 2017 παντρεύτηκαν. Απέκτησαν μια κόρη, που γεννήθηκε στις 27 Μαρτίου 2025.

 Παραπομπές 

Κατηγορία:Ελληνίδες τηλεπαρουσιάστριες
Κατηγορία:Απόφοιτοι του Αριστοτελείου Πανεπιστημίου Θεσσαλονίκης